Facebook: Marciano Vd Burg  Il-ġurnalist investigattiv Peter R. de Vries intlaqat minn tiri f'Lange Leidsedwarsstraat f'Amsterdam. Sorsi tal-kamra tal-aħbarijiet tal-NOS qalu li De Vries kien mistieden fuq l-istazzjon RTL u wara li ħareġ, ġew sparati tiri lejh fit-triq. Sorsi qalu lil NOS li ħames tiri kienu sparati lejn de Vries, u persuni li kienu fuq il-post qalu li l-ġurnalist intlaqt b'tir f'rasu. Fuq il-midja soċjali qegħdin iduru ritratti tal-ġurnalist li juru li kellu ġrieħi f'rasu. De Vries li għandu 64 sena ttieħed l-isptar isofri minn ġrieħi serji. Il-pulizija qed ifittxu persuna li kienet liebsa kowt aħdar u beritta sewda. De Vries huwa ġurnalist famuż fil-kriminal u ħafna drabi kien il-kelliem tal-pulizija jew fil-qorti.